text: আমেরিকার প্রেসিডেন্টদের সঙ্গে আলোচনা করা সময়ের অপচয়: সিরিয়ার প্রেসিডেন্ট
  আমেরিকার প্রেসিডেন্টদের সঙ্গে আলোচনা করা সময়ের অপচয় ছাড়া আর কিছু নয় বলে মনে করেন সিরিয়ার প্রেসিডেন্ট বাশার আল-আসাদ। এর কারণ হিসেবে তিনি বলেন, তারা আমেরিকার প্রেসার গ্রুপগুলোর হাতে জিম্মি। তিনি শুক্রবার রাশিয়ার এনটিভি চ্যানেলকে দেয়া এক সাক্ষাৎকারে এ মন্তব্য করেন। আসাদ বলেন, ১৯৭৪ সালে যুক্তরাষ্ট্রের সঙ্গে সিরিয়ার আলোচনা শুরু হওয়ার পর থেকে দামেস্ক এখন পর্যন্ত কিছু পায়নি। কারণ মার্কিন প্রেসিডেন্টরা দেশটির বিভিন্ন লবি, বৃহৎ গণমাধ্যম, আর্থিক প্রতিষ্ঠান এবং তেল ও অস্ত্র কোম্পানিগুলোর মতো নানা প্রেসার গ্রুপের হাতে জিম্মি হয়ে রয়েছেন। সিরিয়ার প্রেসিডেন্ট বলেন, তার দেশের চলমান সংকট সমাধানে ইতিবাচক ভূমিকা রাখতে পারে এমন যে কোনো পক্ষ ও দেশের সঙ্গে আলোচনায় বসতে দামেস্কের আপত্তি নেই। তিনি আরও বলেন, যুক্তরাষ্ট্র যেহেতু সিরিয়ার ব্যাপারে বিদ্বেষী নীতি পোষণ করে, কাজেই ওয়াশিংটনের সঙ্গে আলোচনা করে সময় নষ্ট করার অর্থ হয় না। সিরিয়ার ব্যাপারে অদূর ভবিষ্যতে আমেরিকার নীতিতে পরিবর্তন আসার কোনো লক্ষণ নেই বলে জানান প্রেসিডেন্ট আসাদ। তারা আমেরিকান বলেই তাদের সঙ্গে আলোচনা করতে হবে, এমনটি মানছেন না বাসার আল আসাদ। তিনি বলেন, সেক্ষেত্রে যাদের সঙ্গে আলোচনা করলে ফল আসবে, তাদের সঙ্গে বসতে আমরা প্রস্তুত রয়েছি।
  ২৪ জুন থেকে গাড়ি চালাবেন সৌদি নারীরা
  সৌদি আরবের নারীরা রোববার (২৪ জুন) থেকে গাড়ি চালাবেন। অনেক তর্ক-বিতর্কের পর নারীদের গাড়ি চালানোর এ অনুমতি দেওয়া হয়। খবর দিয়েছে কাতারভিত্তিক টেলিভিশন আলজাজিরা। বিশ্বের একমাত্র দেশ সৌদি আরবে নারীদের ওপর গাড়ি চালানোয় নিষেধাজ্ঞা জারি ছিল। সম্প্রতি সৌদি যুবরাজ মোহাম্মদ বিন সালমানের উদ্যোগে নেওয়া সংস্কার প্রস্তাবে গাড়ি চালানোয় নারীদের ওপর এই নিষেধাজ্ঞা তুলে নেওয়ার ঘোষণা দেওয়া হয়। ওই ঘোষণার ধারাবাহিকতায় কাল থেকে নিষেধাজ্ঞা উঠছে। পর্যবেক্ষকদের মতে, সৌদি আরবের এই সিদ্ধান্ত দেশটিতে সামাজিক গতিশীলতা আনবে এবং বহির্বিশ্বের সঙ্গে তাল মিলিয়ে এগিয়ে যেতে সহায়তা করবে। সৌদিপন্থি প্রতিষ্ঠান অ্যারাবিয়া ফাউন্ডেশনের নাজাহ আল ওতাইবির মতে, এটা একটা স্বস্তির সিদ্ধান্ত। সৌদি নারীরা সুবিচার পেয়েছে বলেও তিনি মনে করেন। আগামী ২০২০ সালের মধ্যে সৌদি সরকার ৩০ লাখ নারীকে গাড়ি চালানোর লাইসেন্স দেবে। এ ছাড়া রিয়াদ এবং জেদ্দার মতো বড় শহরে ইতোমধ্যেই নারীদের গাড়ি চালানো শেখাতে বিশেষ ড্রাইভিং স্কুল খোলা হয়েছে। ব্লুমবার্গ ম্যাগাজিনের মতে, এমন যুগান্তকারী সিদ্ধান্তে নারীদের ক্ষমতায়নের কারণে ২০৩০ সাল নাগাদ সৌদি অর্থনীতিতে বাড়তি ৯০ বিলিয়ন ডলার যুক্ত হতে যাচ্ছে। সৌদি আরবের নারী সাংবাদিক হানা আল খামরি জানান, নারীরা সৌদি আরবে পিতৃতান্ত্রিক ব্যবস্থায় বাস করে। নারীদের গাড়ি চালানোর সিদ্ধান্ত লিঙ্গবৈষম্য এবং সমাজ পরিবর্তনে সহায়ক হবে বলেও মনে করেন তিনি।
  এলাহি কাণ্ড রাশিয়ায়
  এলাহি কাণ্ড মস্কোতে। এখানে ড্যান্স পার্টি তো ওখানে সেক্স ডল দিয়ে সাজানো নিষিদ্ধপল্লী। আছে চকোলেট বার। আছে ইলেক্ট্রনিক্সের দোকান। প্রতিটি দোকানে, স্টোরে, রেস্তোরাঁয় খেলার টিম বুঝে সেভাবে সাজানো হচ্ছে প্রতিদিন। ড্যান্স পার্টিগুলোর জন্য রাশিয়ান মেয়েদের নেয়া হয়েছে। আগে থেকেই এ প্রস্তুতি। যারা ভালো ইংরেজি জানেন এমন যুবতীদের নেয়া হয়েছে ড্যান্স পার্টিগুলোতে। তারপরও তাদের ভাব বিনিময়ে অনেকটাই কষ্ট হচ্ছে বিদেশিদের সঙ্গে। রাত নামার সঙ্গে সঙ্গে ড্যান্স পার্টিগুলোতে হাই বিটে বেজে উঠছে গান। তার মাঝে রঙিন আলোর ঝলকানি। উন্মাতাল নাচছেন সবাই। জুটে যাচ্ছে সাময়িক সময়ের জন্য কোনো সঙ্গীনি। তাকে জড়িয়ে ধরে কোনো এক যুবক মেতে উঠছেন। হারিয়ে যাচ্ছেন আলো-আঁধারির খেলায়। হয়তো তাকে নিয়ে যাচ্ছেন নিজের হোটেল কক্ষে। এ মনি ড্যান্স পার্টিগুলো সন্ধ্যার পর থেকে শুরু হয়ে চলছে সারারাত। সকালে সূর্য উঠার পূর্ব পর্যন্ত এভাবেই চলছে। আর সঙ্গে চলছে ওয়াইন, মদের রমরমা বিকিকিনি। মস্কোর রেড স্কোয়ারে যাওয়ার পথে নুবিয়ানকা স্কোয়ার। তার পাশ দিয়ে হেঁটে যাচ্ছেন পর্যটকদের দল। তারা যে সেখানে মজা করতে গিয়েছেন তা তাদেরকে দেখেই বোঝা যায়। ওই এলাকায় পর্যটকদের দৃষ্টি আকর্ষণ করতে দেয়া হচ্ছে নানা অফার। একটি বারের নাম দেয়া হয়েছে 'ফুটবল পার্টি বার'। তারা ইংলিশভাষী পর্যটকদের দৃষ্টি আকর্ষণের চেষ্টা করছেন। এ বারটির মালিক ৩৩ বছর বয়সী আলেকজান্দার আব্রামোভ। তিনি বলেছেন, তারা প্রতিদিন সেখানে দুপুরের খাবার, রাতের খাবার পরিবেশন করেন এবং ৯০ এর দশকের ড্যান্স পার্টি আয়োজন করেন। তা চলতে থাকে সূর্যোদয় পর্যন্ত। আর তাতে উপস্থিত থাকেন রাশিয়ার দৃষ্টিনন্দন সুন্দরী যুবতীরা। এখানেই শেষ নয়। মস্কো সিটির কাছেই একটি নতুন উদ্যোগ নিয়েছেন দমিত্রি আলেকজানদ্রোভ। তিনি মে মাসেই উদ্বোধন করেছেন 'দ্য ডলস হোটেল'। দেখতে হুবহু মানুষের মতো এমন মেয়ে ডল দিয়ে সাজানো হযেছে এটি। এসব ডল বা পুতুলের সঙ্গে যৌন সম্পর্ক স্থাপন করতে হলে প্রয়োজন অর্থ। সেখানেও ভিড়। অনেক পুরুষ ঝামেলাহীন যৌন সম্পর্ক স্থাপন করতে ছুটে যাচ্ছেন সেখানে। আলেকজানদ্রোভ বলেছেন, আমি অনেক বেশি বিদেশি পর্যটককে আকর্ষণ করতে চাই। গত সপ্তাহেই তার ব্যবসা বা খদ্দেরের সংখ্যা বৃদ্ধি পেয়েছে শতকরা ১৫ ভাগ। এর বেশিরভাগই স্প্যানিশ। অনেক পুরুষ সেখানে যাচ্ছেন যুবতীদের মতো দেখতে এমন সেক্স ডলের সঙ্গে যৌন সম্পর্ক স্থাপন করতে।
  জাতিসংঘের মানবাধিকার কাউন্সিল থেকে বেরিয়ে আসার ঘোষণা
  আন্তর্জাতিক ডেস্ক রিপোর্ট : জাতিসংঘের মানবাধিকার কাউন্সিল থেকে বেরিয়ে আসার ঘোষণা দিলো যুক্তরাষ্ট্র।এ সংস্থাটিকে তারা নোংরা ও রাজনৈতিক পক্ষপাতদুষ্ট বলে অভিহিত করেছে। জাতিসংঘে মার্কিন রাষ্ট্রদূত নিকি হ্যালি এক প্রেস কনফারেন্সে বলেন,স্বার্থপরায়ণ এই কাউন্সিল আসলে মানবাধিকারের রসিকতা করে।-বিবিসি গত বছরও এই কাউন্সিলকে 'ইসরায়েল-বিরোধী' আখ্যা দিয়েছিলেন হ্যালে। নিকি হ্যালি প্রকাশ্যে হুমকি দিয়েছিলেন, জাতিসংঘের মানবাধিকার কাউন্সিল ধারাবাহিক ইসরায়েলবিদ্বেষী ভূমিকা পালন করে যাচ্ছে। এখান থেকে সরে না আসলে যুক্তরাষ্ট্র কমিশন ছেড়ে যাবে। জেনেভাভিত্তিক এ সংস্থাটি প্রতিষ্ঠিত হয় ২০০৬ সালে। প্রেস কনফারেন্সে মার্কিন পররাষ্ট্রমন্ত্রী মাইক পম্পেও উপস্থিত ছিলেন। মানবাধিকার সংস্থাগুলো যুক্তরাষ্ট্রের এ পদক্ষেপকে বিশ্বব্যাপী মানবাধিকার রক্ষার ক্ষেত্রে আঘাত বলে অভিহিত করেছেন। পম্পে বলেছেন, মানবাধিকার রক্ষার ক্ষেত্রে দুর্বল সংস্থা। জাতিসংঘ মহাসচিব বলেন, তিনি চান যুক্তরাষ্ট্র এ সংস্থায় পুনরায় ফিরে আসুক। জাতিসংঘ মানবাধিকার কমিশনার জায়েদ রা'দ আল হোসেইন বলেছেন এটি হতাশাজনক। ইসরায়েল যুক্তরাষ্ট্রের প্রশংসা করেছে।